The Gathering

Οι The Gathering είναι ολλανδικό alternative rock συγκρότημα, το οποίο δημιουργήθηκε στο Oss της Ολλανδίας το 1989. Το συγκρότημα πραγματοποίησε μία μετάβαση από το ατμοσφαιρικό Death-doom των πρώτων του κυκλοφοριών, στο gothic και το progressive metal μετά την προσθήκη της τραγουδίστριας Άννεκε Βαν Γκιρσμπέργκεν, το 1995. Το 1998, με το άλμπουμ "How to Measure a Planet?", το συγκρότημα ενσωμάτωσε πολλά alternative rock στοιχεία στον ήχο του. Το 2008, η Γκιρσμπέργκεν αποχώρησε, με τη Σίλιε Βέργκελαντ να παίρνει τη θέση της, την αμέσως επόμενη χρονιά, το 2009 δηλαδή.

Βιογραφία
Το ξεκίνημα
Το συγκρότημα πήρε την ονομασία του από την ταινία "The Highlander" και στις πρώτες τους ζωντανές εμφανίσεις έπαιζαν διασκευές σε κομμάτια των Celtic Frost, Possessed και Carnivore. Το 1990, ηχογράφησαν το ντέμο "An Imaginary Symphony" με τη σύνθεση τους να αποτελείται από το ντράμερ Χανς Ρούτεν, τους κιθαρίστες Ρενέ Ρούτεν και Γιέλμερ Βίρσμα, τον τραγουδιστή Μαρτ Σμιτς, τον μπασίστα Χιούγκο Πρίνζεν Γκίρλινγκς και τον κιμπορντίστα Φρανκ Μπουγιέ.An Imaginary Symphony - Encyclopaedia Metallum

Την επόμενη χρονιά, ακολούθησε ένα ακόμη ντέμο με τίτλο "Moonlight Archer",The Gathering - Moonlight Archer - Encyclopaedia Metallum πριν περιοδεύσουν στην Ολλανδία ανοίγοντας τις εμφανίσεις των Death και Morbid Angel.The Gathering Tour Dates and Concert Tickets | Eventful Το συγκρότημα υπέγραψε στη δισκογραφική εταιρεία Foundation 2000, μέσω της οποίας κυκλοφόρησε το ντεμπούτο-άλμπουμ του με τίτλο "Always...".The Gathering - Always... review - Metal Storm Μετά την κυκλοφορία του δίσκου, αποχώρησε από το συγκρότημα ο Σμιτς, μαζί με τη Μαρίκ Γκρουτ που έκανε δεύτερα φωνητικά.Marike Groot - Metal Storm

Αλλαγή σύνθεσης και ήχου
Νέοι τραγουδιστές του σχήματος ήταν οι Νιλς Ντούφες και Μαρτίνε Βαν Λουν, οι οποίοι αποχώρησαν μετά την κυκλοφορία του δίσκου "Almost a Dance", που πραγματοποιήθηκε τον Σεπτέμβριο του 1993.THE GATHERING Almost A Dance reviews and MP3 Νέα τραγουδίστρια του σχήματος ήταν η Άννεκε Βαν Γκιρσμπέργκεν, με την οποία ηχογράφησαν το άλμπουμ "Mandylion",Review: The Gathering - Mandylion | Sputnikmusic μπαίνοντας για πρώτη φορά στο Top-20 της πατρίδας τους. Στον συγκεκριμένο δίσκο, οι The Gathering αποτραβήχτηκαν από τον doom metal ήχο, εντάσσοντας progressive στοιχεία στη μουσική τους. Για την προώθηση του άλμπουμ, συμμετείχαν στην περιοδεία "Dark Winter Nights" μαζί με τους Lacrimosa, Sentenced και Dream of Sanity.

Το "Nighttime Birds" του 1997 ανέβηκε στη δωδέκατη θέση των ολλανδικών τσαρτ και το συγκρότημα χαρακτηρίστηκε ως ένα από τα σπουδαιότερα ροκ συγκροτήματα της χώρας.The Gathering - Nighttime Birds review - Metal Storm Μετά την κυκλοφορία του άλμπουμ, ο Γιέλμερ Βίρσμα αποχώρησε αφήνοντας τον Ρούτεν και την Γκιρσμπέργκεν στις κιθάρες.René Rutten - Metal Storm Προσπαθώντας να διατηρήσουν το επίπεδο της δημοτικότητας τους, οι The Gathering κυκλοφόρησαν το διπλό "How to Measure a Planet?" την επόμενη χρονιά και περιόδευσαν τον Απρίλιο του ίδιου έτους μαζί με τους Lacuna Coil και Siegmen.Lacuna Coil Biography | Emptyspiral - Emptyspiral.net Η επιτυχία του δίσκου οδήγησε στις πρώτες ζωντανές τους εμφανίσεις στις Ηνωμένες Πολιτείες, όπου έπαιξαν μεταξύ άλλων και στο "Milwaukee Metal Fest", ενώ ηχογράφησαν το ζωντανό άλμπουμ "Superheat".Milwaukee Metalfest 1999 Milwaukee Line-upThe Gathering - Superheat - Reviews - Encyclopaedia Metallum

Μετά την κυκλοφορία του άλμπουμ "if then else", το συγκρότημα διέκοψε τη συνεργασία του με τη "Century Media", δημιουργώντας τη δική του δισκογραφική εταιρεία με την ονομασία "Psychonaut Records". Το 2001, κυκλοφόρησε η συλλογή "Downfall – The Early Years", με στούντιο και ζωντανές ηχογραφήσεις της περιόδου 1990 - 1991.The Gathering Downfall: the Early Years - Spirit of Metal

Τον Αύγουστο του 2002, το συγκρότημα συμμετείχε στα φεστιβάλ "Eurorock" του Βελγίου, "Sziget" της Ουγγαρίας, "M'Era Luna" και "Summer Breeze" της Γερμανίας, "Stagazer" της Ελλάδας και "Long Live Rock n' Roll" της Ρωσίας.Summer Breeze Festival at Abtsgmünd (Abtsgmünd) Έναν μήνα νωρίτερα, είχαν κυκλοφορήσει το σινγκλ "Black Light District", το οποίο είχε διάρκεια 16 λεπτών και στο οποίο συμμετείχε ως γκεστ η τραγουδίστρια Σάρα Τζέζεμπελ Ντίβα των Cradle of Filth.The Gathering ~ Black Light District - YouTube

Ένα νέο άλμπουμ κυκλοφόρησε στις 24 Φεβρουαρίου 2003 με τίτλο "Souvenirs", ακολουθούμενο από εκτεταμένη περιοδεία με τους Νορβηγούς Pale Forest να ανοίγουν τις εμφανίσεις τους.The Gathering - Souvenirs (album review ) | Sputnikmusic Τον Οκτώβριο του ίδιου έτους, ο Γκίρλινγκς αντικαταστάθηκε από την μπασίστρια Μαριολάιν Κόιμαν και τον Ιανουάριο του 2004 κυκλοφόρησαν το ακουστικό άλμπουμ "Sleepy Buildings – A Semi Acoustic Evening".The Gathering - Sleepy Buildings - A Semi Acoustic Evening Για την προώθηση αυτού του άλμπουμ, περιόδευσαν στη Χιλή και το Μεξικό, πριν συνεχίσουν στις Ηνωμένες Πολιτείες με τους Agalloch και Novembers Doom.NOVEMBERS DOOM Added To THE GATHERING/AGALLOCH Tour Στο γερμανικό μέρος της περιοδείας, τις εμφανίσεις των The Gathering άνοιγαν οι Flowing Tears, ενώ στις 29 Μαΐου 2004 έπαιξαν την πρώτη τους συναυλία στη Ρωσία.The Gathering Setlist at DK Gorbunova, Moscow - Setlist.fm

Η προγραμματισμένη αμερικάνικη περιοδεία των The Gathering αναβλήθηκε μετά από την ανακοίνωση ότι η Γκίρσμπεργκεν ήταν έγκυος τριών μηνών. Η "Century Media" κυκλοφόρησε τη διπλή συλλογή "Accessories – Rarities and B-Sides" τον Αύγουστο του 2005, συμπεριλαμβανομένων και κάποιων ακυκλοφόρητων ντέμο κομματιών.Accessories: Rarities & B-Sides - The Gathering

Στα τέλη του 2005, το συγκρότημα ξεκίνησε τις ηχογραφήσεις του ένατου άλμπουμ του, το οποίο κυκλοφόρησε τον επόμενο Απρίλιο με τίτλο "Home".The Gathering - Home (album review 2) | Sputnikmusic Τον Μάρτιο του 2006 περιόδευσαν στη Λατινική Αμερική και τον επόμενο μήνα συνέχισαν στη Γερμανία.The Gathering Setlist at ND/Ateneo, Buenos Aires, Argentina Παρ' όλα αυτά, οι πρώτες εβδομάδες της ευρωπαϊκής τους περιοδείας αναβλήθηκαν λόγω κολπικής μόλυνσης που υπέφερε η Γκίρσμπεργκεν.THE GATHERING Frontwoman Wins ' Best Singer' Award At 'Muzikantendag 2006'

Στις 11 Φεβρουαρίου 2007, οι The Gathering τιμήθηκαν στις κατηγορίες Best Dutch Live Band και Outstanding Achievement στα "NightLiveXS Awards" στο Άμστερνταμ.THE GATHERING Nominated For Two NIGHTLIVEXS Awards Στη συνέχεια περιόδευσαν στη Βόρεια Αμερική με τους Lacuna Coil και ανακοινώθηκε η συμμετοχή τους στο "Metal Female Voices Fest V" για τις 20 Οκτωβρίου, από το οποίο τελικά αποσύρθηκαν.THE GATHERING Cancels METAL FEMALE VOICES FEST V Appearance

Αποχώρηση της Γκιρσμπέργκεν και νέες ηχογραφήσεις
Η Γκιρσμπέργκεν αποχώρησε από το συγκρότημα στα τέλη του 2008,ANNEKE VAN GIERSBERGEN Explains Decision To Leave THE GATHERING με τα εναπομείναντα μέλη του συγκροτήματος να ανακοινώνουν ότι ο επόμενος τους δίσκος θα φέρει τον τίτλο "The West Pole".Review: The Gathering - The West Pole | Sputnikmusic Στις 12 Μαρτίου 2009, ανακοινώθηκε ότι η νέα τραγουδίστρια του σχήματος θα είναι η Σίλιε Βέργκελαντ, με το άλμπουμ να κυκλοφορεί τον Μάιο του ίδιου έτους.The Gathering 2009 interview - Silje Wergeland and Frank Boeijen (part 5)

Στις 16 Μαΐου 2011, κυκλοφόρησαν το σινγκλ "Heroes For Ghosts",THE GATHERING - Heroes For Ghosts (Official) - YouTube ενώ περιόδευσαν στη Νότια Αμερική.South American Ghost Ride Tour 2011 - Setlist.fm Ακολούθησε το δέκατο άλμπουμ του συγκροτήματος με τίτλο "Disclosure",The Gathering - Disclosure - Encyclopaedia Metallum χωρίς να καταφέρουν να πλησιάσουν την επιτυχία του παρελθόντος.

Την επόμενη χρονιά, κυκλοφόρησε το "Afterwords", ενώ στις 9 Νοεμβρίου 2014 το συγκρότημα, μαζί με παλιότερα μέλη του, γιόρτασε τα 25α γενέθλια του με μία συναυλία στο Ναϊμέγκεν της Ολλανδίας.Past And Present Members Of THE GATHERING Perform At Special 25th-Anniversary Concert (Video) Μερικούς μήνες νωρίτερα, είχαν ανακοινώσει ότι θα έκαναν ένα διάλειμμα από τις ηχογραφήσεις και τις περιοδείες, ενώ η Μαριολάιν Κόιμαν αποτελούσε παρελθόν από τη σύνθεση τους.

Δισκογραφία
Στούντιο ηχογραφήσεις
ΈτοςΆλμπουμΟλλανδίαDiscografie The Gathering - dutchcharts.nl 1992  Always...  - 1993  Almost a Dance  - 1995  Mandylion  20 1997  Nighttime Birds  12 1998  How to Measure a Planet?  45 2000  if then else  47 2003  Souvenirs  47 2006  Home  34 2009  The West Pole  98 2012  Disclosure  - 2013  Afterwords  - 2022 Beautiful Distortion  -

Συλλογές
 Downfall – The Early Years (2001)
 Accessories – Rarities and B-Sides (2005)
 Sand and Mercury (2008)Ζωντανές ηχογραφήσεις
 Superheat (2000)
 Sleepy Buildings – A Semi Acoustic Evening (2004)
 A Noise Severe (2007)Βίντεο
 In Motion (2002)
 A Sound Relief (2005)
 A Noise Severe (2007)

Παραπομπές

Πηγές

 The Gathering | Music Biography, Streaming Radio and Discography
 The Gathering Biography - The Dark Chamber - Angelfire
 The Gathering - Encyclopaedia Metallum: The Metal Archives

 Εξωτερικοί σύνδεσμοι 
 Επίσημη ιστοσελίδα
 theGathering στο Facebook
 the Gathering στο Twitter

Κατηγορία:Ολλανδικά heavy metal συγκροτήματα
Κατηγορία:Ολλανδικά doom metal συγκροτήματα
Κατηγορία:Ολλανδικά progressive metal συγκροτήματα